سفير المملكة المغربية فأستراليا ونيوزلندا، كريم مدرك، خوا التيران فأستراليا وجا لمدينة العيون على هامش إنعقاد منتدى المغرب ودول جزر المحيط الهادي، يومي 27 و28 فبراير الجاري. علاش جا وشكون جابو ؟ وفهاد التوقيت بالضبط. هاد الأمر ما مفهومش خصوصا وأن هاد الفترة تشهد احتفالات البوليساريو ب27 فبراير، بحيث كتحاول دائما ترفع شرويطتها على بنايات وغيرو فدول العالم باش تسجل موقف وتروجو إعلاميا. وهادشي كديرو دائما فأستراليا ونيوزلندا وهادشي عارفو سفيرنا. سفيرنا كريم مدرك ختار يجي يتسارى فالعيون ويدوز يومين مفوج وخلا البوليساريو دير ما بغات، إذ قامت بنصب شرويطتها فكل من بلدية ليكارت فسيدني، و فمقرات ديال نقابات وبلديات وغيرو فميلبورن وبالارات و جيلونكَ. هذا جانب كيوضح “تقصير” فالدبلوماسية المغربية فهاد المنطقة لي كنخوضو فيها خرب ضروس بسباب الفوسفاط. 
سفير المغرب فأستراليا خوا التيران والبوليسايو علقات شرويطتها عندو